ᱯᱳᱨᱵᱚᱱᱫᱚᱨ
ᱯᱳᱨᱵᱚᱱᱫᱚᱨ ᱥᱤᱧᱚᱛ ᱨᱮ ᱜᱩᱡᱽᱨᱟᱛ ᱯᱚᱱᱚᱛ ᱨᱮᱭᱟᱜ ᱯᱳᱨᱵᱚᱱᱫᱚᱨ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱦᱚᱱᱚᱛ ᱨᱮᱭᱟᱜ ᱦᱮᱰᱠᱣᱟᱴᱚᱨ ᱦᱚᱸ ᱠᱟᱱᱟ ᱾ ᱱᱚᱣᱟ ᱫᱚ ᱢᱚᱦᱟᱛᱢᱟ ᱜᱟᱱᱫᱷᱤ ᱟᱨ ᱥᱨᱤᱠᱨᱤᱥᱱᱟᱭᱤᱡ ᱡᱚᱴᱟᱣ ᱥᱩᱫᱟᱢᱟ ᱦᱟᱜ ᱡᱟᱱᱟᱢ ᱫᱤᱥᱚᱢ ᱠᱟᱱᱟ ᱾[᱑][᱒][᱓]
ᱩᱯᱨᱩᱢᱥᱟᱯᱲᱟᱣ
ᱯᱳᱨᱵᱚᱱᱫᱚᱨ ᱫᱚ ᱟᱹᱰᱤ ᱢᱟᱨᱮ ᱯᱚᱨᱴ ᱜᱮ ᱛᱟᱦᱮᱸ ᱠᱟᱱᱟ ᱾ ᱯᱳᱨᱵᱚᱱᱫᱚᱨ ᱨᱮᱫᱚ ᱜᱩᱡᱽᱨᱟᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱱᱟᱯᱟᱭ ᱫᱚᱨᱮᱭᱟ ᱠᱟᱛᱟ ᱢᱮᱱᱟᱜ-ᱟ ᱾ ᱯᱳᱨᱵᱚᱱᱫᱚᱨ ᱫᱚ ᱜᱩᱡᱽᱨᱟᱛ ᱯᱚᱱᱚᱛ ᱨᱮᱭᱟᱜ ᱫᱩᱠᱷᱤᱱ ᱱᱟᱠᱷᱟᱨᱮ ᱟᱨᱚᱵᱽ ᱥᱟᱜᱚᱨ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱯᱳᱨᱵᱚᱱᱫᱚᱨ ᱨᱮᱭᱟᱜ ᱵᱮᱱᱟᱣ ᱫᱚ ᱡᱩᱱᱟᱜᱚᱰ ᱠᱷᱚᱱ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱯᱳᱨᱵᱚᱱᱫᱚᱨ ᱫᱚ ᱢᱚᱦᱟᱛᱢᱟ ᱜᱟᱱᱫᱷᱤ ᱭᱟᱜ ᱡᱟᱱᱟᱢ ᱛᱷᱟᱱ ᱠᱟᱱᱟ ᱾ ᱚᱱᱟᱛᱮ ᱯᱳᱨᱵᱚᱱᱫᱚᱨ ᱨᱮᱫᱚ ᱟᱡᱟᱜ ᱡᱤᱭᱚᱱ ᱥᱟᱶ ᱡᱩᱲᱟᱹᱭ ᱟᱠᱟᱱ ᱟᱹᱰᱤᱜᱟᱱ ᱴᱚᱴᱷᱟ ᱢᱮᱱᱟᱜ-ᱟ ᱡᱟᱦᱟᱸ ᱫᱚ ᱱᱤᱛᱚᱜ ᱧᱮᱢᱮᱞ ᱴᱚᱴᱷᱟ ᱨᱮ ᱵᱚᱫᱚᱞ ᱦᱩᱭ ᱟᱠᱟᱱᱟ ᱾ ᱢᱚᱦᱟᱵᱷᱟᱨᱚᱛ ᱱᱟᱝᱨᱮ ᱚᱥᱢᱟᱵᱚᱛᱤᱯᱩᱨ ᱧᱩᱛᱩᱢ ᱥᱟᱶ ᱛᱤᱸᱜᱩ ᱟᱠᱟᱱ ᱯᱳᱨᱵᱚᱱᱫᱚᱨ ᱫᱚ ᱑᱐ ᱟᱱᱟᱜ ᱥᱚᱛᱟᱵᱽᱫᱷᱤ ᱨᱮᱫᱚ ᱯᱚᱣᱨᱟᱵᱮᱞᱟᱠᱩᱞ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱟᱨ ᱛᱟᱭᱚᱢ ᱛᱮᱫᱚ ᱱᱚᱣᱟ ᱥᱩᱫᱟᱢᱟᱯᱩᱨᱤ ᱢᱮᱱᱛᱮ ᱦᱚᱸᱠᱚ ᱢᱮᱛᱟᱫ-ᱟ ᱾
ᱛᱷᱤᱛᱤᱥᱟᱯᱲᱟᱣ
ᱯᱳᱨᱵᱚᱱᱫᱚᱨ ᱫᱚ ᱜᱩᱡᱽᱨᱟᱛ ᱯᱚᱱᱚᱛ ᱨᱮᱭᱟᱜ ᱢᱤᱫ ᱱᱟᱜᱟᱢᱮᱛ ᱦᱚᱱᱚᱛ ᱠᱟᱱᱟ ᱾ ᱯᱳᱨᱵᱚᱱᱫᱚᱨ ᱫᱚ ᱩᱛᱚᱨ-ᱯᱩᱪᱷᱤᱢ ᱨᱮᱭᱟᱜ ᱫᱮᱵᱽᱵᱷᱩᱢᱤ ᱫᱽᱣᱟᱨᱟᱠᱟ, ᱩᱛᱚᱨ-ᱯᱩᱨᱩᱵᱽ ᱨᱮ ᱡᱟᱢᱱᱚᱜᱚᱨ ᱛᱮ, ᱫᱩᱠᱷᱤᱱ-ᱯᱩᱨᱩᱵᱽ ᱨᱮ ᱡᱩᱱᱟᱜᱚᱰ ᱛᱮ, ᱯᱩᱨᱩᱵᱽ ᱨᱮ ᱨᱟᱡᱽᱜᱚᱰ ᱛᱮ ᱟᱨ ᱫᱩᱠᱷᱤᱱ-ᱯᱩᱪᱷᱤᱢ ᱨᱮ ᱟᱨᱚᱵᱽ ᱥᱟᱜᱚᱨ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱱᱟᱜᱟᱢᱥᱟᱯᱲᱟᱣ
ᱢᱚᱦᱟᱛᱢᱟ ᱜᱟᱱᱫᱷᱤᱭᱟᱜ ᱡᱟᱱᱟᱢ ᱴᱚᱴᱷᱟ ᱨᱩᱯᱛᱮ ᱧᱩᱛᱩᱢ ᱮ ᱟᱢᱮᱴ ᱟᱠᱟᱫ ᱱᱚᱣᱟ ᱴᱚᱴᱷᱟ ᱫᱚ ᱑᱖ ᱟᱱᱟᱜ ᱥᱚᱛᱟᱵᱽᱫᱷᱤ ᱨᱮᱭᱟᱜ ᱥᱩᱨ ᱥᱩᱯᱩᱨ ᱡᱮᱴᱷᱣᱟ ᱨᱟᱡᱽᱯᱩᱛ ᱟᱜ ᱫᱟᱵᱚᱱ ᱨᱮ ᱛᱟᱦᱮᱸ ᱠᱟᱱᱟ ᱾ ᱯᱳᱨᱵᱚᱱᱫᱚᱨ ᱨᱮᱫᱚ ᱢᱚᱦᱟᱛᱢᱟ ᱜᱟᱱᱫᱷᱤ ᱭᱟᱜ ᱯᱮ-ᱛᱟᱞᱟ ᱦᱟᱯᱲᱟᱢ ᱵᱟᱹᱠᱷᱳᱞ ᱢᱮᱱᱟᱜ-ᱟ ᱡᱟᱦᱟᱸᱨᱮ ᱴᱷᱤᱠ ᱚᱱᱟ ᱴᱚᱴᱷᱟᱨᱮ ᱢᱤᱫ ᱥᱣᱚᱥᱴᱤᱠ ᱪᱤᱱᱦᱟᱹ ᱵᱮᱱᱟᱣ ᱟᱠᱟᱱᱟ ᱡᱟᱦᱟᱸᱨᱮ ᱜᱟᱱᱫᱷᱤᱡᱤ ᱭᱤᱱ ᱟᱭᱳ ᱯᱩᱛᱞᱤᱵᱟᱭᱤ ᱫᱚ ᱟᱡ ᱮ ᱡᱟᱱᱟᱢ ᱞᱮᱫᱮᱭᱟ ᱾ ᱢᱚᱦᱟᱛᱢᱟ ᱜᱟᱱᱫᱷᱤ ᱭᱟᱜ ᱡᱟᱱᱟᱢ ᱨᱮᱭᱟᱜ ᱩᱱᱩᱭᱦᱟᱹᱨ ᱡᱤᱭᱟᱹᱛ ᱫᱚᱦᱚᱭ ᱞᱟᱹᱜᱤᱫ ᱛᱮ ᱗᱙ ᱯᱷᱩᱴ ᱩᱥᱩᱞ ᱨᱮᱭᱟᱜ ᱢᱤᱫ ᱵᱤᱞᱰᱤᱝ ᱨᱮᱭᱟᱜ ᱛᱷᱟᱯᱚᱱ ᱚᱱᱟ ᱥᱚᱰᱚᱜ ᱨᱮ ᱵᱮᱱᱟᱣ ᱟᱠᱟᱱᱟ ᱡᱟᱦᱟᱸᱨᱮ ᱒ ᱚᱠᱴᱚᱵᱚᱨ ᱑᱘᱖᱙ ᱨᱮ ᱵᱟᱯᱚᱣᱟᱜ ᱡᱟᱱᱟᱢ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱯᱳᱨᱵᱚᱱᱫᱚᱨ ᱨᱮᱭᱟᱜ ᱜᱚᱱᱚᱝ ᱫᱚ ᱥᱩᱢᱩᱝ ᱱᱤᱱᱟᱹᱜ ᱨᱮᱫᱚ ᱟᱠᱚᱴ ᱠᱟᱛᱮ ᱵᱟᱹᱱᱩᱜ-ᱟ ᱾ ᱵᱷᱚᱜᱚᱵᱟᱱ ᱥᱨᱤᱠᱨᱤᱥᱱᱟ ᱭᱤᱡ ᱜᱤᱫᱽᱨᱟᱹ ᱡᱚᱴᱟᱣ ᱥᱩᱫᱟᱢᱟ ᱦᱚᱸ ᱱᱚᱰᱮᱱᱤᱡ ᱜᱮᱭ ᱛᱟᱦᱮᱸ ᱠᱟᱱᱟ ᱾ ᱚᱱᱟᱛᱮ ᱱᱚᱰᱮᱱᱟᱜ ᱫᱟᱢ ᱫᱚ ᱥᱩᱫᱟᱢᱟᱯᱩᱨᱤ ᱧᱩᱛᱩᱢ ᱛᱮᱦᱚᱸ ᱟᱹᱰᱤᱜᱮ ᱵᱟᱹᱲᱛᱤ ᱢᱮᱱᱟᱜ-ᱟ ᱾
ᱦᱤᱡᱩᱜ ᱥᱮᱱᱚᱜ ᱟᱨ ᱥᱟᱱᱟᱜᱟᱲᱥᱟᱯᱲᱟᱣ
ᱡᱚᱛᱚ ᱠᱷᱚᱱ ᱥᱩᱨ ᱩᱰᱟᱹᱱᱟᱰᱟ ᱫᱚ ᱡᱟᱢ ᱱᱚᱜᱚᱨ ᱩᱰᱟᱹᱱ ᱟᱰᱟ ᱠᱟᱱᱟ ᱾ ᱟᱨ ᱱᱟᱯᱟᱭ ᱱᱮᱴᱣᱚᱨᱠ ᱱᱚᱡᱚᱨ ᱛᱮᱫᱚ ᱨᱟᱡᱽᱠᱳᱴ ᱩᱰᱟᱹᱱ ᱟᱰᱟ ᱥᱩᱨ ᱯᱟᱲᱟᱣᱜ-ᱟ ᱾
ᱨᱮᱞ ᱦᱚᱨᱥᱟᱯᱲᱟᱣ
ᱯᱳᱨᱵᱚᱱᱫᱚᱨ ᱨᱮᱞ ᱥᱴᱮᱥᱚᱱ ᱫᱚ ᱢᱤᱫ ᱴᱚᱨᱢᱤᱱᱟᱴ ᱜᱮᱭᱟ ᱾ ᱨᱟᱡᱽᱠᱳᱴ ᱟᱨ ᱥᱚᱢᱱᱟᱛᱷ ᱥᱟᱶ ᱥᱟᱶᱛᱮ ᱦᱟᱣᱰᱟ, ᱥᱟᱱᱛᱨᱟᱜᱟᱪᱷᱤ, ᱫᱤᱞᱞᱤ ᱥᱚᱨᱟᱭᱤ ᱨᱳᱦᱤᱞᱟ, ᱢᱩᱡᱚᱯᱷᱚᱨ ᱱᱚᱜᱚᱨ, ᱥᱤᱠᱚᱱᱫᱚᱨᱟᱵᱟᱫᱽ ᱟᱨ ᱠᱳᱪᱩᱵᱮᱞᱟ ᱠᱷᱚᱱ ᱯᱳᱨᱵᱚᱱᱫᱚᱨ ᱞᱟᱹᱜᱤᱫ ᱫᱚ ᱨᱮᱞ ᱨᱮᱭᱟᱜ ᱥᱩᱵᱤᱫᱷᱟ ᱢᱮᱱᱟᱜ-ᱟ ᱾
ᱥᱚᱲᱚᱠ ᱦᱚᱨᱥᱟᱯᱲᱟᱣ
ᱦᱚᱱᱚᱛ ᱥᱟᱱᱟᱜᱟᱲ ᱨᱮᱭᱟᱜ ᱵᱚᱥ ᱠᱚ, ᱯᱳᱨᱵᱚᱱᱫᱚᱨ ᱫᱚ ᱦᱚᱱᱚᱛ ᱟᱨ ᱯᱚᱱᱚᱛ ᱨᱮᱭᱟᱜ ᱮᱴᱟᱜ ᱵᱷᱟᱜᱽ ᱥᱟᱽ ᱮ ᱡᱩᱲᱟᱹᱭᱟ ᱾ ᱚᱱᱟ ᱵᱟᱹᱜᱤ ᱠᱟᱛᱮ ᱡᱚᱛᱚ ᱴᱟᱲᱟᱝ ᱨᱮᱜᱮ ᱱᱚᱨᱥᱚᱝ ᱴᱮᱠᱨᱤ ᱠᱷᱚᱱ ᱱᱚᱱ-ᱮᱨ-ᱠᱚᱱᱰᱤᱥᱚᱱ ᱞᱮᱠᱟ ᱜᱮ ᱞᱚᱠᱡᱚᱨᱤ ᱟᱨ ᱮᱨ-ᱠᱚᱱᱰᱤᱥᱚᱱ ᱯᱨᱟᱭᱵᱮᱴ ᱵᱚᱞᱵᱚ ᱵᱚᱥ ᱠᱚ ᱨᱟᱡᱽᱠᱳᱴ ᱟᱨ ᱟᱦᱢᱮᱫᱟᱵᱟᱫᱽ ᱞᱟᱹᱜᱤᱫ ᱧᱟᱢ ᱟᱠᱟ ᱜᱮ ᱛᱟᱦᱮᱸᱱᱟ ᱾ ᱡᱟᱦᱟᱸ ᱨᱮᱭᱟᱜ ᱨᱤᱡᱚᱨᱵᱮᱥᱚᱱ ᱫᱚ ᱯᱮᱴᱤᱮᱢ, ᱨᱮᱰᱵᱚᱥ ᱮᱢᱟᱱ ᱞᱮᱠᱟᱱ ᱶᱮᱵᱽᱥᱟᱭᱤᱴ ᱨᱮ ᱥᱩᱵᱤᱫᱷᱟ ᱛᱟᱦᱮᱸᱱ ᱠᱟᱱᱟ ᱾ ᱨᱟᱡᱽᱠᱳᱴ ᱟᱨ ᱟᱦᱢᱮᱫᱟᱵᱟᱫᱽ ᱫᱤᱥᱚᱢ ᱨᱮᱭᱟᱜ ᱡᱚᱛᱚ ᱵᱟᱡᱟᱨ ᱥᱟᱶ ᱜᱮ ᱡᱩᱲᱟᱹᱭ ᱢᱮᱱᱟᱜ-ᱟ ᱾
ᱵᱮᱯᱟᱨᱥᱟᱯᱲᱟᱣ
ᱯᱳᱨᱵᱚᱱᱫᱚᱨ ᱵᱟᱡᱟᱨ ᱫᱚ ᱫᱚᱞᱟᱱ ᱵᱮᱱᱟᱣ ᱠᱟᱹᱢᱤᱨᱮ ᱦᱤᱡᱩᱜ ᱠᱟᱱ ᱫᱷᱤᱨᱤ ᱞᱟᱹᱜᱤᱫ ᱟᱹᱰᱤ ᱜᱮ ᱜᱟᱺᱦᱤᱨ ᱧᱩᱛᱩᱢ ᱢᱮᱱᱟᱜ-ᱟ ᱾ ᱟᱨ ᱯᱳᱨᱵᱚᱱᱫᱚᱨ ᱨᱮ ᱟᱹᱰᱤ ᱞᱮᱠᱟᱱᱟᱜ ᱵᱮᱱᱟᱣ ᱜᱚᱲᱦᱚᱱ ᱠᱟᱹᱢᱤ ᱦᱚᱸ ᱦᱩᱭᱩᱜ ᱠᱟᱱᱟ ᱾
ᱦᱚᱲ ᱮᱞᱮᱞᱥᱟᱯᱲᱟᱣ
᱒᱐᱐᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱯᱳᱨᱵᱚᱱᱫᱚᱨ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱕,᱓᱖,᱘᱕᱔ ᱛᱟᱦᱮᱸ ᱠᱟᱱᱟ ᱟᱨ ᱒᱐᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱛᱮᱫᱚ ᱕,᱘᱖,᱐᱖᱒ ᱢᱮᱱᱛᱮ ᱢᱮᱱᱟᱜ-ᱟ ᱾
ᱧᱮᱢᱮᱞ ᱴᱚᱴᱷᱟᱥᱟᱯᱲᱟᱣ
ᱯᱳᱨᱵᱚᱱᱫᱚᱨ ᱜᱩᱡᱽᱨᱟᱴ ᱨᱮᱭᱟᱜ ᱧᱮᱢᱮᱞ ᱴᱚᱴᱷᱟ ᱠᱷᱚᱱ ᱫᱚ ᱟᱹᱰᱤ ᱜᱮ ᱧᱩᱛᱩᱢᱟᱱ ᱴᱚᱴᱷᱟ ᱠᱟᱱᱟ ᱾ ᱯᱳᱨᱵᱚᱱᱫᱚᱨ ᱨᱮᱫᱚ ᱟᱹᱰᱤᱜᱟᱱ ᱱᱟᱜᱟᱢᱮᱛ ᱫᱚᱞᱟᱱ ᱦᱚᱸ ᱢᱮᱱᱟᱜ-ᱟ ᱾ ᱯᱳᱨᱵᱚᱱᱫᱚᱨ ᱫᱚ ᱢᱚᱦᱟᱛᱢᱟ ᱜᱟᱱᱫᱷᱤ ᱭᱟᱜ ᱡᱟᱱᱟᱢ ᱛᱷᱟᱱ ᱠᱟᱱᱟ ᱚᱱᱟᱛᱮ ᱟᱡᱟᱜ ᱡᱤᱭᱚᱱ ᱥᱟᱶ ᱡᱤᱲᱟᱹᱭ ᱟᱠᱟᱱ ᱟᱹᱰᱤᱜᱟᱱ ᱴᱚᱴᱷᱟ ᱢᱮᱱᱟᱜ-ᱟ ᱡᱟᱦᱟᱸ ᱫᱚ ᱱᱤᱛᱚᱜ ᱧᱮᱢᱮᱞ ᱴᱚᱴᱷᱟ ᱞᱮᱠᱟ ᱟᱯᱱᱟᱨ ᱦᱩᱭ ᱟᱠᱟᱱᱟ ᱾ ᱯᱳᱨᱵᱚᱱᱫᱚᱨ ᱨᱮᱫᱚ ᱜᱩᱡᱽᱨᱟᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱫᱚᱨᱮᱭᱟ ᱠᱟᱛᱟ ᱦᱚᱸ ᱢᱮᱱᱟᱜ-ᱟ ᱾
ᱥᱟᱹᱠᱷᱭᱟᱹᱛᱥᱟᱯᱲᱟᱣ
- ↑ "Gujarat, Part 3," People of India: State series, Rajendra Behari Lal, Anthropological Survey of India, Popular Prakashan, 2003, ISBN 9788179911068
- ↑ "Dynamics of Development in Gujarat," Indira Hirway, S. P. Kashyap, Amita Shah, Centre for Development Alternatives, Concept Publishing Company, 2002, ISBN 9788170229681
- ↑ "India Guide Gujarat," Anjali H. Desai, Vivek Khadpekar, India Guide Publications, 2007, ISBN 9780978951702
ᱵᱟᱦᱨᱮ ᱡᱚᱱᱚᱲᱥᱟᱯᱲᱟᱣ
- ᱯᱳᱨᱵᱚᱱᱫᱚᱨ ᱴᱨᱟᱵᱷᱮᱞ ᱵᱟᱵᱚᱫᱽ ᱠᱟᱛᱷᱟ ᱣᱤᱠᱤᱦᱤᱨᱤ (Wikivoyage) ᱨᱮ
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn ban_Latn sat_Olck sat_Olck